Modestas Bukauskas

Modestas Bukauskas (g. 1994 m. vasario 10 d.) – Lietuvos ir Jungtinės Karalystės mišrių kovos menų kovotojas ir kikboksininkas, kovojantis UFC organizacijoje. Jis yra buvęs Cage Warriors pusiau sunkaus svorio kategorijos čempionas.

Ūgis 1,91 m, svoris 93 kg. Savo karjeroje iš dvidešimt penkių profesionalių dvikovų laimėjo devyniolika (vienuolika jų nokautu).

 Karjera 
Prieš patekdamas į UFC, jis kovojo Jungtinės Karalystės mišrių kovos menų organizacijoje Cage Warriors ir iš dvylikos dvikovų laimėjo dešimt. 2019 m. birželio 29 d. jis tapo pusiau sunkaus svorio kategorijos čempionu, ketvirtame raunde teisėjui sustabdžius dvikovą prieš norvegą Marthin Hamlet. Lapkričio 22 d. jis apgynė čempiono titulą, pirmame raunde nokautuodamas priešininką Riccardo Nosiglia alkūnių smūgiais.https://thebodylockmma.com/ufc/modestas-bukauskas-believes-cage-warriors-111-title-defense-ko-will-lead-to-ufc-london-call/

2020 m. sausį M. Bukauskas pasirašė sutartį su UFC.https://www.mmafighting.com/2020/1/17/21069225/cage-warriors-champ-modestas-bukauskas-announces-ufc-signing Liepos 16 d. jis debiutavo UFC, dvikovoje prieš graiką Andreas Michailidis. Pasibaigus pirmajam raundui, priešininkas atsisakė tęsti dvikovą, dėl raundo pabaigoje M. Bukausko pataikytų smūgių iš alkūnės.https://cagesidepress.com/2020/07/15/ufc-fight-island-1-results-modestas-bukauskas/ M. Bukausko pergalė buvo išrinkta UFC „Perfomance of the Night“.https://mmajunkie.usatoday.com/2020/07/ufc-on-espn-13-fight-island-bonuses-abdul-razak-alhassan-mounir-lazzez Sekančioje dvikovoje 2020 m. spalio 18 d., jis pirmajame raunde pralaimėjo nokautu kovotojui Jimmy Crute.https://cagesidepress.com/2020/10/17/ufc-fight-island-6-results-jimmy-crute/ Jis taip pat pralaimėjo teisėjų nuosprendžiu 2021 m. kovo 27 d. prieš Michał Oleksiejczukd.https://cagesidepress.com/2021/03/27/ufc-260-results-modestas-bukauskas-vs-michal-oleksiejczuk/ 2021 m. rugsėjo 4 d. dvikovoje prieš Khalil Rountree Jr. priešininkas spyrė jam į koją, sužalodamas M. Bukausko kelį. Jis atsisakė tęsti dvikovą.https://cagesidepress.com/2021/09/04/ufc-vegas-36-results-khalil-rountree-jr/ Pralaimėjus tris dvikovas iš eilės, jo UFC sutartis buvo nutraukta.https://www.mmafighting.com/2021/10/20/22737149/modestas-bukauskas-released-from-ufc-one-month-after-severe-knee-injury

2022 m. lapkričio 4 d. jis sugrįžo į Cage Warriors organizaciją ir laimėjo teisėjų nuosprendžiu prieš Lee Chadwick.https://mmajunkie.usatoday.com/2022/11/mma-news-modestas-bukauskas-returns-from-ufc-exit-knee-injury-cage-warriors-145 2022 m. gruodžio 31 d. M. Bukauskas sėkmingai pataikydamas dešinės rankos smūgį, ketvirtame raunde nokautavo amerikietį Chuck Campbell ir antrą kartą tapo Cage Warriors pusiau sunkaus svorio kategorijos čempionas.https://www.fightersonlymag.com/latest-news/cage-warriors-148-results-modestas-bukauskas-becomes-two-time-champ-with-huge-ko/

Jis sugrįžo į UFC ir teisėjų nuosprendžiu 2023 m. vasario 12 d. įveikė Tyson Pedrohttps://cagesidepress.com/2023/02/11/ufc-284-modestas-bukauskas-tyson-pedro/, o 2023 m. birželio 17 d. – Zac Pauga.https://cagesidepress.com/2023/06/17/ufc-vegas-75-modestas-bukauskas-edges-zac-pauga-in-a-close-decision/

2023 m. lapkričio 4 d. jis kovojo prieš brazilą Vitor Petrino. Antrajame raunde priešininkas pasitiko M. Bukausko smūgius šoniniu smūgiu ir jį nokautavo.https://cagesidepress.com/2023/11/04/ufc-sao-paulo-vitor-petrino-modestas-bukauskas/

2024 m. liepos 27 d. laimėjo dvikovą prieš Marcin Prachnio trečiajame raunde užsmaugus priešininką.https://cagesidepress.com/2024/07/27/modestas-bukauskas-submits-marcin-prachnio-in-spirited-ufc-304-prelim/

 Mišrių kovos menų rekordas 
+25 dvikovos19 pergalių6 pralaimėjimaiNokautu114Atlikus skausmingą veiksmą31Teisėjų nuosprendžiu51

 Nuorodos 

 M. Bukausko mišrių kovos menų profilis

 Išnašos 

Kategorija:Lietuvos mišrių kovos menų kovotojai
Kategorija:UFC kovotojai